*Projekts*

LATVIJAS REPUBLIKAS MINISTRU KABINETS

2020. gada . februārī Rīkojums Nr.

Rīgā (prot. Nr. .§)

**Par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra Administratīvajā padomē, Padomnieku ekspertu grupā un Arbitru ekspertu grupā**

1. Pamatojoties uz 1965. gada 18. marta Konvencijas par ieguldījumu strīdu izšķiršanu starp valstīm un citu valstu pilsoņiem (turpmāk – konvencija) 4. pantu, iecelt:

1.1. finanšu ministru par Latvijas Republikas pilnvaroto pārstāvi Ieguldījumu strīdu izšķiršanas starptautiskā centra (turpmāk – centrs) Administratīvajā padomē;

1.2. ekonomikas ministru par Latvijas Republikas pilnvarotā pārstāvja vietnieku centra Administratīvajā padomē.

2. Pamatojoties uz konvencijas 13. pantu un likuma "Par Konvenciju par ieguldījumu strīdu izšķiršanu starp valstīm un citu valstu pilsoņiem" 3. pantu, iecelt par Latvijas Republikas pilnvarotajiem pārstāvjiem centra Padomnieku ekspertu grupā un centra Arbitru ekspertu grupā – zvērinātu advokāti Ingu Kačevsku, Šveices advokātu biroja *Lévy Kaufmann-Kohler*partneri Evu Kalniņu, zvērinātu advokātu Mārtiņu Paparinski un zvērinātu advokātu Ziedoni Ūdri.

3. Finanšu ministram kā Latvijas pilnvarniekam Pasaules Bankas grupas institūcijās paziņot centra Ģenerālsekretariātam par Latvijas izvirzītajiem pilnvarotajiem pārstāvjiem centra Padomnieku ekspertu grupā un Arbitru ekspertu grupā.

4. Atzīt par spēku zaudējušu Ministru kabineta 2014. gada 7. janvāra rīkojumu Nr. 12 "**Par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra Administratīvajā padomē, Padomnieku ekspertu grupā un Arbitru ekspertu grupā**" (Latvijas Vēstnesis, 2014, 6. nr.).

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Ministru prezidenta biedrs,

tieslietu ministrs Jānis Bordāns